recursal/SuperWikiNEXT-32B huggingface dataset:
Разните нивоа на системот на научна класификација.Разните нивоа на системот на научна класификација.

---

ЗголемиЗголеми
Хиерархијата на осумте главни таксономски рангови во биолошката класификација. Поситните меѓурангови не се прикажани.
**Класа** е таксономска категорија во рамките на биолошката класификација на организмите во биологијата под тип и над ред.

На пример, Цицачите се класа која се користи при класификација на кучињата, чиј тип е ’Рбетници, а редот им е Месојадци.

Историја на поимот
------------------

Класата како засебна биолошка класификација со свој назив (наспроти едноставно наречениот *виш род* *(genus summum))* за првпат била употребена од францускиот ботаничар Жозеф Питон де Турнефор во неговата класификација на растенија (во неговото дело од 1694 насловено како „Елементи на ботаниката", фр. *Eléments de botanique*). Карл Линеј бил првиот кој доследно гоприменувал поимот за сите три царства на природата (минерали, растенија и животни) во неговата *Систем на природата* (1735, 1 изд.). Оттогаш класата зазема највисоко место во таксономската хиерархија сѐ до воведувањето на разграноците, денес наречени типови и оддели во XIX век.

Поврзано
--------

* Систематика
* Кладистика
* Филогенетика
* Таксономија

| * п
* р
* у
 Таксономски рангови  |
| --- |
|  |  |  |  | Магноред |  |  |  |  |
| **Домен**/Натцарство | Натколено/Надоддел | Наткласа |  | Надред | Натсемејство |  |  | Надвид |
| **Царство** | **Колено**/**Оддел** | **Класа** | Легија | **Ред** | **Семејство** | Племе | **Род** | **Вид** |
| Потцарство | Потколено | Поткласа | Кохорт | Подред | Потсемејство | Потплеме | Подрод | Подвид |
| Инфрацарство/Огранок | Инфраколено | Инфракласа |  | Инфраред |  | Сојуз |  | Инфравид |
|  | Микроколено | Парвокласа |  | Парворед |  |  |  |  |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4640454-5

 |

 |
**Клара Боу** (29 јули 1905

, Бруклин, Њујорк, САД - 27 септември 1965

, Лос Анџелес, САД) — американска филмска глумица.

На 16-годишна возраст победила на натпревар организиран од списание што и обезбедило мала улога во филм. Ангажирана од продукцијата Парамоунт во 1925 година, таа имала поголеми улоги во безвучните филмови како што се *„Машка стапица"* (*Mantrap*) (1926), *„Детски чизми"* (*Kid Boots*) (1926). По нејзината улога во попларниот филм *„Тоа"* (*It*) (1927), Боу станала препознатлива како „девојката од тоа", под што се подразбирало привлечност на слободна млада жена. Таа играла во уште 20 филмови (1927-30), но скандалите и нервозните испади ја загрозиле нејзината кариера.

Користена литература
--------------------

* Енциклопедија Британика (македонска верзија), книга втора (Б-Г), 2005 година, Скопје.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 27327590
* LCCN: n87914340
* ISNI: 0000 0000 8106 4567
* GND: 118877291
* SELIBR: 245003
* SUDOC: 104515198
* BNF: cb146598485 (податоци)
* BIBSYS: 90852026
* ULAN: 500335876
* NLA: 35893992
* BNE: XX1191379
* CiNii: DA12234847

 |

 |
**Кирјан Славков Јанески** (1918 во Лешани, Охридско — ноември 1945) македонски партизан, учесник во НОБ.

Животопис
---------

Кирјан Славков Јанески е роден во селото Лешани. Во НОБ доброволно пристапува на 28 август 1944 година, Како борец на Шестата македонска бригада учествува во повеќе воени акции што ги води бригадата. Се разболува и е ослободен од НОБ. Умира во ноември 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
Кондолиза Рајс
**Кондолиза Рајс** (14 ноември 1954) е американска политичарка, и била 66-ти по ред државен секретар на САД во администрацијата на Џорџ В. Буш. На таа позиција е од 26 јануари 2005 кога го заменила дотогашниот државен секретар Колин Пауел, кој поднел оставка, до 20 јануари 2009. кога на тоа место ја замени Хилари Клинтон. Рајс била првата Американка од африканско потекло, втора жена после Меделин Олбрајт, и втора личност од Американско-Африканско потекло на позицијата државен секретар. За време на првиот мандат на Претседателот Буш, Рајс беше неговиот секретар за национална одбрана. Нејзината дипломатска кариера била фокусирана на мир во Блискиот Исток. Таа зборува: Англиски, Руски, Германски, Француски и Шпански.

Детство
-------

Кондолиза Рајс е родена во градот Бирмингем во Американската сојузна држава Алабама. Најзиното име потекнува од Италијанската фраза „Con dolcezza", што значи „со сладкост".

Американски државен секретар (2005-2009)
----------------------------------------

Од добивањето на позицијата Американски државен секретар, Рајс ја разви и објави нејзината „Трансформациона Дипломатија" во јануари 2006. Таа се состои од пет клучни елементи:

* Релокација на Американските дипломати кон региони надвор од САД, како Кина, Индија, Африка и Блискиот Исток.
* Задолжување на дипломатите да престојуваат и работат во локации како Ирак, Авганистан, Судан или Ангола, и течно да говорат барем два странски јазици.
* Дипломатски фокус на Тероризам, транспорт на дроги, и болести.
* Соработка со други држави за јакнење на нивните инфраструтури.
* Создавање на позиција на висок функционер „Директор за странска помош".

  

 *Оваа статија за политичар/ка од САД е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 74770818
* LCCN: n82242801
* ISNI: 0000 0001 1071 227X
* GND: 123871913
* SUDOC: 072241675
* BNF: cb15093338z (податоци)
* BIBSYS: 97018436
* NDL: 01069378
* NKC: jn19990006997
* BNE: XX5411951

 |

 |
**Калашите** се мала (околу 3 000–6 000 луѓе) е изолирана етничка група која живее во денешената северозападна погранична провинција на Пакистан во регионот Хинду Куш. Калашите ја населуваат Долината Калаш поделена на три помали долини Рукму, Мумурет и Бири (Калашите ги именуваат и како Румбор, Бумборет и Бирир) по течението на реките Алингар, Печ, Ланда Син и Кунар, групирани во повеќе села Дрош, Свер, Калкатак, Беор, Ашурат, Јинират.

Потеклото на Калшите е енигма изгубена помеѓу легендите и историјата. Она што ја прави оваа етничка група уникатна, единствена и несвојствена за целиот овој поширок регион е пред сè физичкиот изглед на Калашите (посветлиот тен на кожата, светлите, сини очи и светлата руса коса), старите пагански верувања, ритуали и богови, јазикот наречен *Khalasha* (форма на индоевропски јазик, различен од оние кои се говорат во околината), богатата култура и традиција, еповите, љубовните песни и идиомите кои демонстрираат во голема мера автентична мудрост и човечко искуство.

Но најинтересно од се е нивното тврдење дека се директни потомци од војската на Александар Македонски (тие го викаат *Александар Маќедон*, *Маќедониа*) кој во својот освојувачки поход кон Индија, 327 п.н.е. поминал и на оваа теритротија (според Плутарх и Аријан, Македонската војска стиганла до „Ниса", денешен Кафиристан — територијата на Калшите) и на стратешките места основал населби и војнички стражарници (пунктови). Според старата легендата која се раскажувала меѓу Калашите со генерации наназад, Александар Македонски оставил дел од своите трупи во појасот на денешната долина Калаш со аманет да ја чуваат територијата до неговото повторно враќање од походот кон исток (битките во Индија) притоа да не ја менуваат својата култура, традиција и верувања. Калашите според многу денешни етнолози и историчари токму тоа и го сториле. Повеќе од 22 века, сè до денес го зачувале својот стар архаичен начин на живот.

Облека
------

Калашко девојче

|  |  |
| --- | --- |
| Stub icon | *Оваа статија за народ е никулец. Можете да помогнете со тоа што ќе ја проширите.** п
* р
* у
 |
Мапа со локацијата на централна и северна Италија околу 7 век п.н.е вклучувајќи ја и рана Кисалпска Галија
**Кисалпска Галија** (латински – *Gallia Cisalpina* што значи „Галија на страната на Алпите") било римско име за географската област на територијата на северна Италија. Поголемиот дел бил населен од Келти.

Римска провинција
-----------------

Понекогаш била нарекувана и „Gallia Citerior", „Provincia Ariminum" или „Gallia Togata" (Гал кој носи тога, потенцира на раната романизација на регионот). Галија Транспадана го означувала делот од Кисалпска Галија помеѓу реката По и Алпите, додека пак Галија Киспадана била јужниот дел од реката.

Веројатно, официјално била основана во 81 г. п.н.е и била водена од Мутина (денешна Модена) кога, во 73 г. п.н.е, паѓа под власт на Спартак по неговата победа врз легијата на Гај Касиј Лонгиниј, провинцискиот гувернер.

Реката Рубикон ја означувала јужната граница на провинцијата со Италија. Оваа река, во 49 г. п.н.е, била премината од Гај Јулиј Цезар по неговите освојувања во Галија, а преминувањето на реката го означува почетокот на граѓанската војна во римската република. Ова довело до основање на римската империја.

Провинцијата била припоена кон Италија околу 42 г. п.н.е како дел од „итализацијата" на Октавијан во времето на вториот триумвират. Распадот на законот за провинции барал нов владеечки закон, а неговиот модерен наслов е непознат. Делови од него се запишани на бронзени плочи кои се зачувани во музејот во Парма.

Вергилиј и Ливиј, двајца познати граѓани од провинцијата, биле родени во Кисалпска Галија.

Народи од Кисалпска Галија
--------------------------

Народи од Кисалпска Галија, 391-192 п.н.е.
Кисалпска Галија, во првиот милениум п.н.е, била населена од четири главни племиња, односно Венеди, Лигури, Етрурци и Келти кои ја освоиле територијата на Етрурците и Ретите.

### Келти и Келтски-Лигури во Кисалпска Галија

Полибиј, Грчки историчар, пишувал за соживотот на келтите во северна Италија и етрурската нација во периодот пред грабежот на Рим во 390 г. п.н.е. Според Ливиј, римски иторичар, на овие северни Италијански предели, Келтите пристигнале околу шестиот век пред. п.н.е. Археолошките извори, во споредба со записите на Ливиј, укажуваат на доаѓањето на Беловесите и Инсубрите во времето на царувањето на Таркиниј Прициј (шестиот век п.н.е) заедно со основањето на Милан што ги довело италијанските и француските археолози да го одредат доселувањето на Келтите најрано во седмиот век п.н.е, ако не и порано.

Наводи
------

1. ↑  Uchicago.edu
2. ↑  *Зората на Римското Царство*, од Ливиј, Џон Јардли, Волдмар Хекел.
Воената гранична зграда во Сремска Митровица
**Воената гранична зграда во Сремска Митровица** е подигната во 1747 година, кога Сремска Митровица станала центар на Петроварадинскиот деветти граничен полк. За потребите на граничарите биле изградени многу административни, воени и станбени згради. Објектот има статус на споменик на културата од големо значење.

Изглед
------

Едноставната просторна организација вклучуваало канцелариски простории наменети за гранични потреби на приземјето и стан за потполковник горе. Објектот е цврсто изграден од тули и малтер. Симетричната композиција е поделена на хоризонтално широк профилиран венец помеѓу приземјето и првиот кат, потоа наизменично хоризонтално и полукружен венец над подните прозорци и богато профилиран тавански венец. Посебен акцент на главната фасада дава централниот рисалит со засводена влезна порта и правоаголен прозорец на првиот кат опкружен со два пиластри. По укинувањето на Воената граница во 1881 година, објектот бил приспособен за цивилна употреба и во него биле сместени многу културни институции.

Во просториите на овој значаен објект денеска се сместени Заводот за заштита на спомениците на културата и Туристичката организација на град Сремска Митровица. Конзерваторските работи се извршени во 1987 година.

Галерија
--------

* Податотека:Vojnograničarska zgrada u Sremskoj Mitrovici.jpg
*

Поврзано
--------

* Список на споменици на културата во областа Срем
* Спомениците на културата од големо значење

Наводи
------

1. ↑  „ТО Војводине/Војнограничарска зграда-седиште бригаде Сремска Митровица". Архивирано од изворникот на 04. 05. 2015. Посетено на 18. 09. 2014. Проверете ги датумските вредности во: `|accessdate=, |archive-date=` (help)

Надворешни врски
----------------

* „Воена гранична зграда - културни споменици во Србија". САНУ (на српски).
* Список на културни споменици од големо значење во Војводина
* Републички завод за заштита на спомениците на културата - Белград
* Список на споменици
* Републички завод за заштита на спомениците на културата-Белград / База на недвижен културен имот

Напомена: Содржината на оваа статија е делумно или целосно преземена од http://www.sanu.ac.rs. Носителот на авторските права на материјалот дал дозвола за негово објавување под бесплатна лиценца. Доказ за тоа е на системот, а бројот на билети со конкретна лиценца е 2009072410055859 .
*За други Кирхофови закони видете Кирхофови закони - (појаснување)*
Густав Кирхоф (1824–1887) 
**Кирхофов закон за топлинското зрачење** — општ закон во термодинамиката кој ја изедначува емисијата и апсорпцијата на грејно тело, изнесен од Густав Кирхоф во 1859. и докажан во 1861. кој произлегува од општите правила на термодинамичка рамнотежа.

Едно тело со некоја не-нулта температура зрачи електромагнетна енергија. Енергијата што ја зрачи, мора да биде еднаква со енергијата што ја апсорбира, ако телото е на константна температура - т.е. во термодинамичка рамнотежа. Според тоа, Кирхофовиот закон за топлинското зрачење може да се формулира вака:

При термодинамичка рамнотежа, емисијата и апсорпцијата на зрачење на едно тело или површина се еднакви.

Треба да се забележи дека зрачењето може да има различни облици, нпр. телото апсорбира енергија во еден спектрален опсег, а емитува во друг. Сепак, количината на енергија што телото ја зрачи и онаа што ја апсорбира мора да биде во рамнотежа, односно еднаква.

Според тоа, емисивноста не може да биде поголема од 100%, бидејќи ниту апсопцијата не може да биде над 100%, односно не е можно да се создаде *перпетум мобиле*. Притоа, апсорпцијата од 100% (значи и емисијата) се постигнува само во идеален случај на апсолутно црно тело, бидејќи сите други имаат определен коефициент на рефлекција (сиво тело).

Ако телото е сјајно, што значи висок коефициент на рефлексија, тогаш и апсорпцијата и соодветно на тоа и емисијата се мали. Затоа на пример, ќебињата за итни случаи се рефлективни со метално-сјајна површина - така губат само мала количина на енергија со емисија.

Наводи
------

* Evgeny Lifshitz and L. P. Pitaevskii, *Statistical Physics: Part 2*, 3rd edition (Elsevier, 1980).
* F. Reif, *Fundamentals of Statistical and Thermal Physics* (McGraw-Hill: Boston, 1965).

Надворешни врски
----------------

* Kirchhoff's Law
**Кондор** — голема птица-мршојадец од Новиот Свет кој го сочинуваат два вида: Андскиот кондор и Калифорнискиот кондор.

Особености
----------

Две од најголемите птици што летаат, секоја со должина од околу 130 cm и тежина од 10 кг. И двете се хранат со мртви животни. Андскиот кондор (*Vultur gryphus*) кој се наоѓа од тихоокеанското крајбрежје во Јужна Америка до високите Анди, има малку подолги крилја (3 m) и е црн со бели пердуви околу вратот и розова глава, врат и гуша. Калифорнискиот кондор (Gymnogyps cxalifornianus) речиси е црн со бели делови од крилјата, гола жолта глава и црвен врат и гуша. Бил речиси изумрен во 80-тите години на XX век, по што, како чекор на заштита, речиси секој калифорниски кондор бил уловен; внимателната грижа неодамна довела до ослободување на десетици кондори во дивината.

Кондорот како тема во уметноста и во популарната култура
--------------------------------------------------------

* „Летот на кондорот" (*El Condor Pasa*) - песна на американското дуо Пол Сајмон и Арт Гарфанкел од 1970 година.

Наводи
------

1. ↑  YouTube, Simon & Garfunkel : El Condor Pasa (1970) (пристапено на 4.3.2108)
**Зелената милја** (англиски: *The Green Mile*) е американски филм од 1999 година, во режија на Френк Дарабонт. Главните улоги ги толкуваат: Том Хенкс, Мајкл Кларк Данкан и Дејвис Морс.

Содржина
--------

Осудените на смртна казна своето одделение во затворот го нарекуваат „Зелената милја", поради зелениот линолеум на подот. Пол Еџкомб (го игра Хенкс) е главен чувар на тоа одделение, додека Џон Кофи (го глуми Данкан) е затвореник, кој го чека извршувањето на смртната казна поради убиството на две девојчиња. И покрај извршеното злосторство, Џон е добро воспитан и повеќе делува како невино дете, отколку на криминалец. Наскоро, Пол открива дека Џон има способност да ги излекува затворениците и поради тоа сите се прашуваат, каков човек е тој и дали навистина го извршил злосторството за кое е осуден.

Наводи
------

1. ↑  *Антена*, број 843, 22.8.2014, стр. 18.
2. ↑  *Антена*, број 844, 29.8.2014, стр. 25.
3. ↑  *Антена*, број 866, 30.1.2015, стр. 24.
**Зелениот Фенер** (англиски: *Green Lantern*) — псевдоним на различни измислени суперхеројски ликови што се појавуваат во стрипови објавени од DC Comics. Првиот, Алан Скот, бил создаден од писателот Бил Фингер и уметникот Мартин Нодел во *All-American Comics* #16 (јули 1940 година). Секој Зелен Фенер поседува моќен прстен, кој му дава огромна контрола над физичкиот свет, но само ако оној што го носи има доволно волја и физичка сила за да го користи. Иако прстенот на зелениот фенер од златното време, Алан Скот, бил придвижуван од магија, прстените што ги носеле сите последователни Фенери биле технолошка творба на Чуварите на Универзумот што им дале такви прстени на заслужните кандидати. Тие образуваат меѓугалактичка полициска сила позната како Корпус на Зелените Фенери.

Луѓето што се нарекуваат „Зелениот Фенер" се:

* Алан Скот
* Харолд „Хал" Џордан
* Гај Гарднер
* Џон Стјуарт
* Кајл Рејнер

Наводи
------

1. 1 2  Wallace, Dan (2008), „Green Lantern's Power Ring", Во Dougall, Alastair (уред.), *The DC Comics Encyclopedia*, New York: Dorling Kindersley, стр. 93, ISBN 978-0-7566-4119-1, OCLC 213309017
2. ↑  Бидејќи се спомнува Алан Скот, овде конкретно нема потреба зелен фенер да биде со две големи букви.

Надворешни врски
----------------

 Викицитат има збирка цитати поврзани со: ***Зелениот Фенер*** 

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 20593939
* LCCN: nb2016018329
* GND: 123609127

 |

 |
**Зградата на Министерството за правда** се наоѓа во Белград, на Теразија бр.41. Претставува недвижно културно добро како споменик на културата од големо значење.

Историја
--------

Зградата била подигната во 1883 година за потребите на Министерството за правда, според проектот на архитектот Светозар Ивачковиќ, во соработка со инженерот Јован Суботиќ.

Била проектирана и изградена за две јурисдикции - Министерството за правда и квартот Теразије. Поради тоа, објектот првично имал два идентични, симетрично поставени портали, од кои едниот бил затворен во 1910 година, при проширување на објектот. Изградбата на објектот историски се поклопува со основањето на Кралството Србија и со подигањето на палатата на Стариот дворец на потегот Теразије, се формирал претставително-административен центар на главниот град.

Архитектура
-----------

Проектирана била како зграда во низа како еднокатна зграда, поврзана со фронтови, со подрум, приземје и кат, на кои подоцна било додадено едно дворно крило. Фасадата била дизајнирана во нео-ренесансен стил, по примерот на изгледот на италијанските ренесансни палати. Приземјето е рустикално, со големи квадрати, кои ги следат заоблените прозорци и порталот, додека првиот кат од фасадата е покриен со керамички плочки. Заоблените подни прозорци се добро пропорционални, со профилирани рамки и триаголни тимпани. Последниот елемент на фасадата е богато украсен покривен венец над кој е поткровје со балустради.

Внатрешната декорација е степенувана според намената на просториите - уште поважно, обложени се со дрвени облоги и штуко украси, скалите со балустрада што ги поврзуваат приземјето и катот се направени од мермер. Зградата на поранешното Министерство за правда, една од ретките зачувани згради на министерства од 19 век, е значајно сведоштво за развојот на јавната администрација во Србија.

Конзерваторски работи биле извршени во 1978-1979 година.

Поврзано
--------

* Список на споменици на културата во Белград
* Теразије (улица во Белград)

Наводи
------

1. ↑  Завод за заштиту споменика културе у Београду
2. ↑  Знаменитости Београда/Зграда министарства правде

Надворешни врски
----------------

* Републички завод за заштита на спомениците на културата - Белград
* Список на споменици
* Републички завод за заштита на спомениците на културата-Белград / База на недвижен културен имот
**Зинаида Миколајевна Аксентјева** (25 јуни 1900

 – 8 април 1969

) била украински/советски астроном.

Живот
-----

Аксентиева или Аксентјева е родена во Одеса во 1900 година. Дипломирала на Универзитетот Одеса во 1924 година. Работела на мапирање на гравитацијата и нејзината опсерваторија била една од првите што можеле прецизно да го пронајдат центарот на земјата. Работела во опсерваторијата Полтава. Станала директор на опсерваторијата во 1951 година. Нејзините студиски области биле приливните деформации на земјата и гравиметриските Земјини профили.

Има кратер на Венера кој е именуван во нејзината чест.

Аксентиева починала во 1969 година во Полтава, каде што била нејзината опсерваторија.

Наводи
------

1. ↑  Academy of Sciences of the Ukrainian SSR, 1919-1979:, 1980
2. ↑  Gazetteer of Planetary Nomenclature 1994, Working Group for Planetary System Nomenclature, 1995, International Astronomical Union, United States Government Printing Office
**Зеленоногата тринга** (науч. *Tringa nebularia*) е крајбрежна птица од семејството на мочварките (науч. *Scolopacidae*), родот на трингите (науч. *Tringa*), која заедно со жолтоногата и дамчестата тринга сочинуваат поблиска група, покажувајќи ја различноста во бојата на нозете. 
Оваа птица е субарктичка, распространета од северна Шкотска на исток, преку северна Европа и Азија. Ја има и во Македонија. таа е типична птица преселница која зимува во Африка, Индија и Австралија.

Опис
----

Младенче на зеленонога тринга
Зеленонога тринга во Австралија
 *Tringa nebularia*
Зеленоногата тринга е долга до 35 см со распон на крилјата од 70 см и тежина од 280 г. Тој има долги сивозелени нозе и долг, силен и малку искривен надолу клун. Горните делови му се кафеавосива боја, а стомакот е бел. Немаат полов диморфизам. Природни непријатели им се грабливите птици. Во принцип, тие е кротки и внимателни птици кои знаат да пливаат и нуркаат. Неговото пеење звучи како *тиу-тиу-тиу*.

Размножување
------------

Овие птици гнездат на сува земја близу до мочурливи предели. Сезоната за парење трае од мај до јули. Гнездото е шуплина во земјата послана со трева. Женките несат 4-5 големи јајца кои се инкубираат од двата родитела во период од 25 дена. Пилињата уште од првиот ден на животот се многу активни.

Исхрана
-------

Како повеќето крајбрежни птици се хранат со разни безрбетници, инсекти, мекотели, црви, како и со мали риби.

Статус
------

За овие птици важи Договорот за заштита на африканско-евроазиските миграторни водни птици.

Наводи
------

1. ↑  BirdLife International (2012). „*Tringa nebularia*". *IUCN Red List. Version 2012.1*. International Union for Conservation of Nature. Посетено на 16 July 2012.

* Pereira, S. L. & Baker, A. J. (2005). Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *Condor* 107 (3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

Надворешни врски
----------------

* (Common) Greenshank - Species text in The Atlas of Southern African Birds.
* Call of the Greenshank (Real Audio soundfile from Sveriges Radio P2)
* Ageing and sexing (PDF; 1.2 MB) by Javier Blasco-Zumeta & Gerd-Michael Heinze Архивирано на 12 ноември 2013 г.

|  |  |
| --- | --- |
| Ризница | „Зеленонога тринга" на Ризницата ? |

|  |  |
| --- | --- |
|  | „Tringa nebularia" на Викивидовите ? |
**Иван Додовски** (17 април 1974, Битола, СФРЈ) — македонски писател.

Животопис
---------

Ддодовски е роден на 17 април 1974 година, во Битола, каде го завршил основното образование. Матурирал во САД, а дипломирал на Филолошкиот факултет во Скопје, на катедрата за општа и компаративна книжевност со американски студии. Подоцна магистрирал на истиот факултет на тема од областа на наратологијата. Во септември 2005 година се преселил во Британија, каде запишал докторски студии на Универзитетот во Нотингем.

Творештво
---------

Додовски зачекорил на книжевната сцена како поет, објавувајќи три збирки поезија: „Седенка со ликот" (издание на Клуб на писатели - Битола, 1991), „Луда луна" (издание на „Зумпрес", 1995) и „Света лудост" (издание на „Култура", 1999). Во 2005 година, во издание на „Темплум" била објавена неговата збирка раскази „Големиот куфер". Неговите песни се преведени на повеќе јазици, како: англиски, хрватски, албански, бугарски и романски јазик, а песните му се застапени во три антологии на македонската поезија. На Меѓународниот фестивал на млади европски писатели, одржан на островот Крк, Хрватска, во 1999 година, Додовски ја освоил првата награда за поезија. Тој е приредувач на изборот кратки раскази од млади македонски писатели, со наслов „Некои мали работи" (издание на „Студентски збор", 1996). Покрај со проза и поезија, Додовски се занимава и со есеистика. Тој е уредник на зборникот трудови „Мултикултурализмот во Македонија: модел во настанување" (издание на ФИООМ, 1995), како и на теоретската студија „Наративни стратегии во психолошкиот роман" (издание на „Култура", 2004). Негови трудови, театарски критики и есеи се објавени во повеќе списанија во Македонија и во странство. Во 2002 година станал редовен член на Друштвото на писатели на Македонија.

Наводи
------

1. 1 2  „Белешка за авторот", во: Иван Додовски, *Големиот куфер*, Темплум, Скопје, 2005, стр. 95-96.
***Играта на логиката*** е книга, објавена во 1886 година, напишана од англискиот математичар Чарлс Лутвиџ Додсон (1832–1898), попознат под неговиот литературен псевдоним Луис Керол. Покрај неговата добро позната литература за деца, Додсон/Керол бил академски математичар кој работел на математичката логика. Книгата опишува, во неформален и игрив стил, употребата на игра на табла за да претставува логични предлози и заклучоци. Додсон/Керол ја вклучил играта во подолг и поформален воведен логички учебник, насловен „*Симболична логика"*, објавен во 1897 година. Книгите понекогаш се препечатени во еден том.

Поврзано
--------

* Логичка загатка
* Керолов дијаграм

Надворешни врски
----------------

* Скенирана копија на archive.org
* Влегување во gutenberg.org
* Мрежен ресурс кој вклучува и алатка за демонстрација за „Играта на логиката"
**Иван Божинов Божиноски** (8 ноември 1914 во Врбјани, охридско — 28 јули 1946) македонски партизан, учесник во НОБ.

Животопис
---------

Иван Божинов Божиноски е роден во селото Врбјани. Бил учител. Во НОБ се приклучил уште во 1942 година. Целосно и бил посветен на борбата за ослободување на Македонија, при што учествувал и во битки против непријателот. Се тоа придонесува да му се влоши здравствената состојба, и умира на 28 јули 1946 година.

Наводи
------


1. ↑ . . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Зимски сон** (турски: *Kiṣ uykusu*) е турски филм од 2014 година, во режија на Нури Билге Џејлан (Nuri Bilge Ceylan), кој е автор и на сценариото, заедно со Ебру Џејлан (Ebru Ceylan). Главните улоги ги толкуваат: Халук Билгинер (Haluk Bilginer), Мелиса Сезен (Melisa Sözen), Демет Акбаг (Demet Akbag) и Ајберк Пекџан (Ayberk Pekcan). Филмот бил снимен во продукција на Zeynofilm, Bredok Filmproduction и Memento Film productions, а продуцент е Зејнеп Езбатур Атакан (Zeynep Özbatur Atakan). Кинематографијата е дело на Гекан Тирјаки (Gökhan Tiryaki), а монтажата ја извршиле Нури Џејлан (Nuri Bilge Ceylan) и Бора Гексингол (Bora Göksingöl). При снимањето на филмот, режисерот бил инспириран од кратките раскази на Чехов, како и делата на Толстој, Достоевски и Волтер.

Филмот трае 196 минути и снимен е во колор техника. Филмот бил премиерно прикажан на 16 мај 2014 година на Канскиот филмски фестивал, каде ги добил наградите „Златна палма" и „FIPRESCI". Вкупно, филмот освоил две награди и имал пет номинации на разни фестивали.

Содржина
--------

Дејството на филмот се случува во познатата област Кападокија, во Турција, каде во едно мало гратче, Ајдин (го глуми Билгинер), поранешен театарски глумец, води мал семеен хотел. Тој живее заедно со неговата млада сопруга Нихал (ја игра Сезен) и со сестрата Неџла (ја игра Акбаг), која пати поради неодамнешниот развод. Ајдин има голем имот наследен од татко му, така што издава една куќа под кирија, но сиромашните луѓе кои живеат во неа не можат да ја платат киријата. Нихал, пак, собира донации за уредување на селските училишта.

Навидум сложниот зеднички живот меѓу Ајдин, Нихал и Неџла не е толку идиличен како што изгледа. Во еден разговор, Неџла ѝ кажува на Нихал дека не може да ја поднесе, а потоа, таа се расправа и со Ајдин, обвинувајќи го дека е себичен. Всушност, нивниот живот е празен, без чувства и без рабирање за луѓето. Кога Нихал организира забава со дарителите, настапува судир меѓу неа и Ајдин. Поради тоа, тој сака да замине во Истанбул, но наместо таму, оди на имотот на својот најдобар пријател, каде што тие цела вечер се опиваат и разговараат, а утредента, одат на лов. Во меѓувреме, Нихал ги посетува кираџиите на Ајдин и им дава голема сума пари за да ги платат долговите, но едниот од нив ги фрла парите в оган, кажувајќи ѝ дека не може да ја купи нивната гордост. Кога Ајдин се враќа дома, сфаќа дека премногу ја сака Нихал и дека не може да живее без неа, иако знае дека таа не го сака повеќе.

Наводи
------

1. ↑  IMBb, Winter Sleep (2014), Awards (пристапено на 30.11.2014)
2. 1 2  МКЦ, *Пази се! Доаѓа Cinedays 13. 13-22 Ное.*, Скопје, 2014, стр. 51.
Грбот на англискиот крал Ричард II од 1340 г. (лавови и кринови, десно) здружен со древниот грб на Едвард Исповедникот (крст и птици, лево).
**Здружување** (или **спојување**) — практиката во хералдиката на присоединување на два грба во еден штит, како би се формирал нов комбиниран грб. Ова се прави со т.н. *пресекување* на штитот на половина (вертикално), и поставување на составните грбови во половините.

Здружувањето во хералдиката се користи како симбол на сојуз или заедништво. Ова обично се прави при брак, каде грбот на сопругот ја зазема левата половина (хералдичката десна), а грбот на жената ја зазема десната (хералдичката лева) половина. Меѓутоа среќаваме и други видови на сојузи, особено кај црковната хералдика каде епископите ги обединуваат сопствениот грб со грбот епархијата или столица, така што грбот на епархијата стои на левата (хералдички десна) половина, а личниот грб на епископот стои на десната (хералдички лева) половина.

Поврзано
--------

* Маршалување
* Блазон
* Хералдика
* Колегијат на грбови
* Значка (хералдика)

Наводи
------

1. ↑  Македонски Хералд, Бр. 3, март 2009, Македонско хералдичко здружение

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Хералдика |
| --- |
|  |
| 
 Блазон **·**  Грб **·**  Грбовен службеник  |
|  |
| 
 Каденција **·**  Фигури **·**  Штитодржачи **·**  Подножје **·**  Челенка **·**  Плашт **·**  Маршалување **·**  Шлем **·**  Штит **·**   |
|  |
| 
 Значка **·**  Вексилологија **·**  Говорен грб **·**  Камон **·**  Припишан грб **·**  Хералдички знамиња **·**  Црковна хералдика  |

 |
**Кишкереш** (унгарски: *Kiskőrös*) — град во Унгарија. Кишкереш е еден од главните градови во рамките на округот на Бач-Кишкун. 

Градската римокатоличка црква.
Според податоците од 2009, Кишкериш имал 14.452 жители.

Шандор Петефи, познат унгарски поет и револуционер е роден во Кишкереш.

Географија
----------

Градот Кишкереш се наоѓа во централниот дел на Унгарија. Главниот град Будимпешта е околу 130 километри јужно. Градот се наоѓа во централниот дел на Панонската рамнина, во близина на десниот брег на Дунав. Надморската височина на градот е околу 100 м.

Историја
--------

Во Кишкереш во 1933 година археологот д-р Фетих ги открил гробовите на старите Авари .

Александар Петровиќ, попознат како Шандор Петефи, син на Стефан Петровиќ, бил унгарски поет кој е роден во Кишкереш.

Население
---------

Според проценките од 2017 година, во градот имало 13.943 жители. 

**Демографија**| 1990 | 2001 | 2011 | 2017 |
| --- | --- | --- | --- |
| 14 911 | 15 352 | 14 236 | 13 043 |

Од ова, Унгарците сочинуваат околу 94%, Словаците 3%, и Ромите 2% и 1% други.

Галерија
--------

* Центарот на КишкерешЦентарот на Кишкереш
* Родното место на Шандор ПетефиРодното место на Шандор Петефи

Наводи
------

1. ↑  "Време", Белград, 1933 година

Надворешни врски
----------------

* Матична страница
Ковчегот на заветот
**Заветен ковчег** или уште **заветен кивот** (иврит ארון הברית : aron habrit) е опишан во Библијата како свет сандак, кој го содржи каменот на кои биле напишани Десетте Божји заповеди, како и други предмети. Според Библијата за самата изработка на кивотот наредил Бог на Мојсеј во Синајската Гора. 
Според Библијата кивотот служел како моќно оружје. Така на пример Израелците го носат кивотот со себеси во Битката за Ерихон, по кои победуваат.

При разрушувањето на Соломоновиот храм во Ерусалим (587 пр.н.е.), кивотот исчезнал и од тогаш постојат многу хипотези и шпекулации за тоа каде се наоѓа. Најубедлива и теорија за тоа каде се наоѓа е онаа која и има најголем број следбеници, се претпоставува дека кивотот го завршил со своето патување во Етиопија, моментално се наоѓа во православна црква која во својата внатрешност го содржи мистериозниот ковчег на заветот. Голем број на верници убедени дека кивотот се наоѓа таму изведуваат церемонии во негова чест,пристап до кивотот имаат само виоко рангирани свештеници кои се „одбрани" да ја имаат таа чест

|  |  |
| --- | --- |
| Stub icon | *Оваа статија за христијанството е никулец. Можете да помогнете со тоа што ќе ја проширите.** п
* р
* у
 |
Координати: 50°9′N 14°6′E﻿ / ﻿50.150° СГШ; 14.100° ИГД﻿ / 50.150; 14.100

**Кладно** (чешки: *Kladno*) — значаен град во Чешка и најголемиот град на историската област Бохемија. Кладно е најголемиот град и административна единица на Средночешкиот крај, но не и седиште (тоа е главниот град Прага, која го опкружува овој крај, но е независна единица, Прага). Кладно е седиште на засебната област Кладно во овој крај.

Градот е познат како „**најголемото предградие**" на Прага, бидејќи се наоѓа на само 25 км од центарот на чешката престолнина.

Географски одлики
-----------------

Кладно се наоѓа во западниот дел на Чешка и е оддалечен 25 километри од главниот град Прага на запад.
Се наоѓа во историската област Бохемија. Градот се наоѓа на надморска височина од приближно 380 метри. Западно од градот се издига Кривоклатската планина. 
Климата во градот е умерено континентална. Во градот нема реки, а во близина на градот се наоѓа Кладенското езеро.

Историја
--------

Подрачјето на Кладно било населено уште во времето на праисторијата. Населбата под тековното име, за првпат во пишани документи се споменува во 14. век. Градот со векови бил средиште на тешката индустрија во Бохемија.

Во 1919 година станал дел од новосоздадената Република Чехословачка. За време на комунизмот градот бил нагло индустријализиран и дошло до нагло зголемување на населението. По осамосотојувањето на Чешка дошло до опаѓање на активностите на тешката индустрија.

Население
---------

Кладно денес има околу 68 илјади жители, а во последните години бројот на жители во градот полека се зголемува. Покрај чесите, во градот живеат словаци и Роми.

Фотографии од градот
--------------------

* Кладно од воздухКладно од воздух
* Градскиот булеварГрадскиот булевар
* Флоријанската капелаФлоријанската капела
* Палатата во стилот на НеоресансатаПалатата во стилот на Неоресансата

Наводи
------

1. ↑  Попис на населението во 2016 (чешки)

Надворешни врски
----------------

* Официјално мрежно место (англиски)(чешки)
**Здружението на вселенски истражувачи** ― непрофитна организација со членство составено од луѓе кои завршиле барем една Земјина орбита во вселената (над 10 км, како што е дефинирано од страна на Федерацијата за меѓународна аеронаутика. Основано било во 1985 година, а сегашното членство е над 400 од 37 различни земји. Организацијата обезбедува форум за промоција на вселенско истражување, како и вселенска наука и инженерство и еколошка свест.

Вдахнат од неговото пријателство со авторот Мајкл Марфи и учеството во советско-американската програма за размена на Институтот Есален , астронаутот на НАСА, Русти Швајкарт, го основал Здружението заедно со космонаутите Алексеј Леонов, Виталиј Севастјанов и Георги Гречко.

Планетарен конгрес
------------------

Планетарниот конгрес на Здружението на вселенски истражувачи е годишен форум за членовите на ЗВИ. Се одржува во различна земја домаќин секоја година. Во 2013 година, од 1 јули до 5 јули, во Келн, Германија бил одржан 26-от Планетарен конгрес. Бил поддржан од Германскиот авиовселенски простор и Европската вселенска агенција и вклучувал настани за јавна публика и прес-конференции, како и внатрешни состаноци и предавања. Осумдесет и двајца астронаути и космонаути присуствувале на настанот.

Наводи
------

1. ↑  „Biographical Data for Russell L. (Rusty) Schweickart". *NASA Johnson Space Center*. Посетено на 19 јуни 2021.
2. ↑  „XXVI Congress of the Association of Space Explorers". *Association of Space Explorers*. Архивирано од изворникот на 8 март 2018. Посетено на 19 јуни 2021.

Надворешни врски
----------------

* Мрежна страница на Здружението на вселенски истражувачи
* Список на членови на ЗВИ
**Марсел Заводи**, популарно познат како **Заводи** (роден на 4 јуни 1999 година), е унгарски пејач и текстописец, најзначаен за учеството во Дал 2017.

Кариера
-------

На пет години, Заводи пееше со Маргит Фолдеши. За време на администрацијата на Роберт Алфелди , тој играл во Националниот театар , играјќи три години во Jagdszenen aus Niederbayern (Ловечки сцени од Долна Баварија) , што била дел од 2011 Аudience Award (награди од публиката), во режија на Гергели Фоњо и била снимена во *Паркот Матула*. На возраст од 14 години, тој потпишал договор со продуцентот Магнетон. 

Ја издаде својата прва соло песна, *Say* (испеана од Адам Сабо ), која предизвика бројни ремикси. Во летото 2016 година, тој објави песна со MC Kemon, насловена како *Moneytalks* , од која видео клипот ги рангираше во првите пет музички спотови. Во летото 2016 година, тој стана клавијатурист на бендот и музички продуцент на Марге. Нејзината најзначајна песна со Заводи беше *Repülünk*. Тој исто така соработуваше со Чаба Ваштаг во почетокот на 2016 година со *Феникс*. Во истата година во ноември, тој објави втора песна, *Отвори ги очите*. Андраш Хајош му пријде во есента 2016 година и побара од него да учествува во *Далфутар* , курирска музичка емисија како млад продуцент. Таму се запозна со Виктор Кирали , со кого работел заедно. Во исто време, тој стана дел од музичкиот албум продуциран од Линда Кирали. Во декември 2016 година, zeneszoveg.hu го испрати во Полска како делегат во меѓународен музички камп, каде што ја претставуваше Унгарија. 

На 8 декември 2016 година, беше објавено дека Заводи ќе учествува во Дал 2017, издание на унгарската национална селекција за Унгарија на 2017 година за Евровизија 2017. Тој настапи во дуо со Оливер Беркеш.  Тие напредуваа до финалето.  Тој исто така ја напиша песната на Виктор Кирали *Будимпештска девојка*, кој во моментот се натпреварува во Дал 2018 година.

Дискографија
------------

* Moneytalks (со MC Kemmon)
* *# háttérzaj* (со Оливер Беркеш )

Наводи
------

1. ↑  „Radics Gigi nyerte A Dal utolsó válogatóját". hirado.hu. 2017-02-04. Посетено на 2017-02-07.
2. ↑  „Végleges A Dal 2017 döntőseinek névsora". hirado.hu. 2017-02-11. Посетено на 2017-02-12.
**Каранфил Крстев Дамјаноски** (1871 во Сливово, Охридско - 5 декември 1943 во Сливово, Охридско) македонски партизан и поранешен член на ВМОРО, учесник во НОБ и Илинденското востание.

Животопис
---------

Каранфил Крстев Дамјаноски е роден во селото Сливово. Во 1903 година учествувал во Илинденското востание, во реонот на Дебарца, Заедно со Смиле Војданов, Дејан Војвода, и други дебрчани. Во текот на Втората војна ја продолжил својата активност за ослободување на Македонија. Во НОБ се вклучува од 1942 година, заедно со целото свое семејство. Загинува на 5 декември 1943 година, во родното село Сливово, балистите го запалиле селото Сливово, додека убиен бил Каранфил Дамјаноски.

Наводи
------

1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Константин Мишајков** (роден на  1807
 година во село Пателе, Леринско - починал на 16 ноември 1880

 година во Пловдив) — македонски лекар.

Животопис
---------

Константин Мишајков е роден во 1807 година во леринското село Пателе. Потекнува од големата фамилија Мишајкови. Тој е помлад брат на епископот Панарет Пловдивски (Петар Мишајков). Константин Мишајков во 1840 година завршил медицина во Пиза, Италија, а во 1845 година специјализирал во Париз. Во Битола бил лекар во турска општинска служба и на чело на преродбенската борба за отворање училишта на славјански јазик и писмо и славјанска богослужба по црквите. Од 1860 до 1870 г. бил началник на Санитетот на Битолскиот вилает. Грците го наклеветиле дека шири омраза меѓу христијаните, поради што бил осуден, а набргу потоа ослободен.Константин се образувал во Битола и Атина, а потоа студирал медицина.

Заедно со Димитар Робев, Константин Мишајков застанал на чело на преродбенската црковно-училишна борба за отворање училишта на славјански јазик и писмо и славјанска богослужба по црквите. Тие ја предводат просветната и црковна борба против елинизмот во Битола и се залагале за обновување на Охридската архиепископија. Во борбата со грчката, Цариградска патријаршија, одделните грчки свештеници и месните владици, тие успеале да издејствуваат славјанска богослужба во две цркви и отворање на народни – македонски училишта во Битола. Во периодот од 1863 до 1865 година, како еден од иницијаторите за отворање на славјанска црковно-училишна општина, тој на општината и остапил место за црква и училиште, а со свои средства изградил и капела. Македонските првенци предводени од д-р Константин Мишајков и Димитар Робев го помагале отворањето на училишта и цркви не само во Битолско, туку и во други краеви на Македонија.

Откако македонскиот преродбеник и револуционер, свештеник и учител Трпо Поповски (21. V. 1848 – 25. V. 1928) повторно го отворил училиштето во 1871/1872 година во село Косинец, Костурско, тој бил наклеветен од грчкиот владика Никифорос и затворен во Корчанскиот затвор. Но, по интервенција на македонските првенци Робев, Мишајков и др. по три месеци поминати во затвор Поповски бил ослободен.

За време на Српско-турската војна во 1876 година, Мишајков бил принуден од властите да го напушти градот. Тој емигрирал во Бугарија и се населил во Пловдив. Константин Мишајков се приклучил на софиското друштво на македонските емигранти и заедно Димитар Каранфилович, Васил Диамантиев, Димитар Македонски, Кузман Шапкарев и други дејци работи на ширење на дејноста на друштвото во кое биле изработувани петиции и мемоари кои биле испраќани до европските сили за решавање на македонското прашање.

Пред неговата смрт, тој му го оставил својот имот на своите македонски сограѓани во Битола во вредност од повеќе од 25.000 златни лева. Починал на 16 септември 1880 година во Пловдив.

Наводи
------

1. ↑  Ристовски, Блаже, уред. (2009). „*Мишајков*". *Македонска енциклопедија*. , книга II (М-Ш). Скопје: МАНУ. стр. 976–977. Text "series
" ignored (help)
Зебек на границата на квартовите Бармбек и Брамфелд во Хамбург
**Зебек** е мал поток во Хамбург, Германија, која тече од езерото Брамфелдер во јужен правец.

По околу 3 километри се влева во Остербек. Потокот е, исто така, локално познат како *Grenzbach* ('граничен поток' - ја формира границата помеѓу квартовите Брамфелд и Бармбек во Хамбург) имал добра квалитет на водата. Во 1980-тите потокот се вратил во скоро природни услови, откако претходно бил дегенериран со дренажен ров. Денес, потокот обезбедува одлично живеалиште за многубројни мали животни. Процесот на повратување сè уште не е завршен; од март 2005 НАБУ започнал *Project Eisvogel* (*Eisvogel* = 'крал на рибите') особено за подобрување на водниот тек низ Зебек.

Од 1959, *Seebek* означува и име на пароброд од типот „Алстер".

|  |  |
| --- | --- |
| Ризница | „Зебек" на Ризницата ? |
**Константин Кирков** (познат и како **Костадин Кирков**; 1882 - 18 април 1903) — македонски револуционер - анархист, член на тајниот терористички кружок Гемиџии кој ги извел познатите Солунски атентати кон крајот на април 1903 година во Солун.

Животопис
---------

Роден е во Велес во видно македонско трговско семејство. Го сметале за инкарнација на „возвишен идеализам", за голем индивидуалист и фанатичен приврзаник на анархизмот. Надворешно важел за младич со префинет изглед.

На 28 април 1903 година (нов стил) Кирков прво ги минира цевките низ кои поминува вода и гас кај т.н. серска железничка станица во Солун, а потоа фрла една бомба помеѓу луѓето пред „Гранд Хотел".

На 18 април загинал при обидот да ја крене во воздух телеграфската станица во текот на Солунските атентати, а тоа воедно бил и последен атентат.

Кирков бил вљубен во убавата внука на сопственикот на тогашната *Отоман банк*, Алис.

Наводи
------

1. ↑  Павел Шатев, „Солунскиот атентат и заточениците во Фезан", глава 4.
2. ↑  Шатев, Павел. „В Македония под робство", Издателство на ОФ, София, 1983, стр. 364-369.
3. ↑  Кратки биографии на атентаторите
4. ↑  „Гяурски, Мариан. „Анархизмът в македоно-одринското националнореволюционно движение: Солунските атентатори"". Архивирано од изворникот на 2011-05-16. Посетено на 2011-01-22.
**Здружението на копаничарите на Македонија - Битола** — здружение во Македонија. Здружението било основано на 1993 година во Битола. Здужението се занимава со промовирање на копаничарството, негова афирмација и продолжување на македонската копаничарска традиција. Здружението согласно 2021 година се состои 200 регирстрирано членови, додека активни се 50тина.

Историја
--------

Здружението било основано во 1993 година од страна на копаничарите Никола Прчков, Злате Крстески и Мирко Гашпарец. Идејата за создавање на здружението дошла во 1992 година, а службено било регистрирано на 25 јануари 1993 година. Основачите, меѓу веќе споменатите, биле: Александар Чавдаровски, Гоце Крстески, Веселин Талевски, Љупчо Димовски, сите од Битола.

Првата изложба на членовите на здружението била во истата 1993 година, од 10 до 23 мај во Ликовната галерија во Битола. Во 90те години, биле организирани по неколку изложби годишно.

Првата колонија била одржана од 3 до 10 јуни 1994 година во манастирот Јован Бигорски каде што неколку години таму била одржувана.

Активности
----------

Иконостасот на црквата „Св. Богородица" во Младо Нагоричане. Направен од копаничари кои се членови на ЗКМАК.
Здружението, по повод 50 години постоење на Шумарскиот факултет и пет години од идејата за ЗКМАК, организирало семинар на македонското копаничарсто на 11 декември 1997 во Скопје.

ЗКМАК на годишно ниво прави една колонија и се одржува во јуни. Досега колонијата била правена манастирите Јован Бигорски, Јоаким Осоговски, Буковскиот манастир, Орешкиот манастир, Полошкиот манастир.

Исложбата на ЗКМАК традиционално е одржувана во септември во Скопје во Домот на АРМ.

Публикации
----------

Во пролетта 1996 година излегло првото издание „Копаничар" како пишан труд на здружението. Списанието излегува еднаш годишно.

Поврзано
--------

* Копаничарство

Наводи
------

1. 1 2  Крстески, Злате; Крстески, Јане, уред. (2002). *Тајните на копаничарството*. Битола: Копаничарско ателје „МАКЕ" - Битола. стр. 12.
2. 1 2  Крстески, Злате; Крстески, Јане, уред. (2002). *Тајните на копаничарството*. Битола: Копаничарско ателје „МАКЕ" - Битола. стр. 13.
3. ↑  Крстески, Злате; Крстески, Јане, уред. (2002). *Тајните на копаничарството*. Битола: Копаничарско ателје „МАКЕ" - Битола. стр. 14.